stanford-oval/wikipedia huggingface dataset:
Kiratat
Käyttö

Suvun tunnetuin laji on rohtokirata (Andrographis paniculata), jolla nimensä mukaisesti on ollut lääkinnällistä käyttöä.
Kuvia

Andrographis alata
Andrographis atropurpurea
Andrographis echioides
Kladno

| Kladno |
| --- | --- |
 Kladnon kaupungintalo.
 lippu:  vaakuna
 Kladno
 Koordinaatit: 50°09′N, 14°06′E 
Valtio:  Tšekki
Lääni:  Keski-Böömi
Piirikunta:  Kladno
Mainittu:  1300-luvulla
Hallinto:  
 – Pormestari:  Milan Volf
Pinta-ala:  
 – Kokonaispinta-ala:  37,0 km²
Korkeus:  384 m
Väkiluku (2020)  (arvio):  69 337
 – Väestötiheys:  1 874 as./km²
Aikavyöhyke:  UTC+1
 – Kesäaika:  UTC+2
Postinumero:  272 01
 
 https://mestokladno.cz/ 
Infobox OKVirheellinen NIMI-arvo: 
Kladno (saks. Kladen) on teollisuuskaupunki Keski-Böömin läänissä Tšekissä 25 kilometriä Prahasta luoteeseen. Kaupunki on perinteisesti tunnettu kivihiilikaivoksistaan sekä rauta- ja terästeollisuudestaan. Kladno on asukasluvultaan lääninsä suurin kaupunki. Vuoden 2020 arvion mukaan siellä asui 69 337 asukasta.
Tunnettuja Kladnossa syntyneitä ovat muun muassa Jaromír Jágr, Ivan Huml, Anton Cermak, Vladimír Kameš, Tomáš Plekanec, Jakub Voráček, Michael Frolík ja Petr Pithart. Kaupungin jääkiekkojoukkue HC Kladno on kuusinkertainen Tšekkoslovakian mestari.
Aiheesta muualla

Kuvia tai muita tiedostoja aiheesta Kladno Wikimedia Commonsissa
Kaupungin kotisivut
Klaffi Tuotannot

| Klaffi Tuotannot Oy |
| --- | --- |
Yritysmuoto:  yksityinen osakeyhtiö
Perustettu:  1996
Toimitusjohtaja:  Kimmo Paananen
Kotipaikka:  Oulu
Toimiala:  Mainos- ja yritysvideoiden tuotanto
Liikevaihto:  651 911 €, −18 % (2015)
Liikevoitto:  −156 844 €, −427 % (2015)
Henkilöstö:  8 (2015)
Kotisivu:  www.klaffi.com
Infobox OKNimi-testi OK: 
Klaffi Tuotannot Oy on vuonna 1996 perustettu oululainen tuotantoyhtiö. Klaffi tuottaa mainoselokuvia ja yritysvideoita. Yhtiö on aiemmin tuottanut myös dokumenttielokuvia.
Elokuvatuotantoja

Autobonus (2000, ohj. Mika Ronkainen)
Huutajat – Screaming Men (2003, ohj. Mika Ronkainen)
Hiljainen tila (2004, ohj. Mervi Junkkonen)
Varis (2004, ohj. Esa Nissi)
Sentenced: Buried Alive (2006, ohj. Mika Ronkainen)
Maailmanloppu alkaa Oulusta (2007, ohj. Annika Nykänen)
Freetime Machos (2009, ohj. Mika Ronkainen)
Jälki elämässä – 4 tarinaa kidutuksesta (2011, ohj. Mervi Junkkonen)
Laulu koti-ikävästä (2013, ohj. Mika Ronkainen)
Lähde
Džebariki-Haja

| Džebariki-Haja Джебарики-Хая |
| --- | --- |
 Koordinaatit: 62°14′N, 135°47′E 
Valtio:  Venäjän federaatio
Tasavalta:  Sahan tasavalta
Piiri:  Tompon piiri
Perustettu:  1941  
Taajamaksi:  1974  
Hallinto:  
 – Asutustyyppi:  kunta
 – Hallinnon tyyppi:  taajama
Väkiluku (2010):  1 843
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Džebariki-Haja (ven. Джебарики-Хая) tai Djabaryky Xaja (jak. Дьабарыкы Хайа) on  kaupunkikunta ja taajama Tompon piirissä Sahan tasavallassa. Džebariki-Haja sijaitsee piirin eteläosassa, Aldanin varrella, 65 kilometriä piirikeskuksesta Handygasta etelään.
Džebariki-Hajassa on jokisatama ja rakennusaineteollisuutta. Siellä  ala- ja keskiasteen koulu, musiikkikoulu, kulttuuritalo, kauppa ja terveyskeskus.
Džebariki-Haja on perustettu vuonna 1941 palvelemaan alueelle perustettua hiilikaivosta. Taajama siitä tuli vuonna 1974.
Asukasluvun kehitys:
3 900 (1989)
2 400 (1999)
2 000 (2007)
1 843 (2010)
Kreikan kansanäänestys 1974

Kreikan vuoden 1974 kansanäänestys järjestettiin 8. joulukuuta 1974 koskien monarkiasta luopumista. Kreikan sotilasjuntta oli lakkauttanut monarkian 1. kesäkuuta 1973 ja järjestänyt asiasta tämän jälkeen vuoden 1973 kansanäänestyksen, jossa juntan kanta voitti. Vuoden 1974 kansanäänestys järjestettiin sotilasjuntan kaatumisen ja demokratian palauttamisen jälkeen, ja se vahvisti monarkian lakkauttamisen 69,18 % enemmistöllä. Äänestysprosentti oli 75,51.
Kansanäänestyksen järjestämisestä päätti Konstantínos Karamanlísin johtama hallitus. Monarkiasta luopumista kannatti erityisesti oppositio (mm. Keskustaunioni – Uudet voimat, Pasok ja Yhdistynyt vasemmisto), kun taas Karamanlísin hallitseva Uusi demokratia -puolue ei ottanut kysymykseen virallista kantaa. Kansanäänestyksen seurauksena Kreikasta tuli tasavalta, niin kutsuttu Kreikan kolmas tasavalta.
Tulokset

Kansanäänestyksen tulos oli:
| Ääni | Ääniä |  % |
| --- | --- | --- |
| Kyllä | 3 244 748 | 69,18 |
| Ei | 1 445 857 | 30,82 |
| Yhteensä | 4 690 605 | 100,00 |

| Hyväksyttyjä | 4 690 605 | 99,39 |
| Hylättyjä/Tyhjiä | 28 889 | 0,61 |
| Äänestäneitä | 4 719 494 | 75,51 |
| Äänestämättä jättäneitä | 1 530 885 | 24,49 |
| Äänioikeutettuja | 6 250 379 |  |
Džavakhetin kansallispuisto

| --- | --- |
Sijainti:  Georgia  Samtskhe-Džavakheti
| --- | --- |
Tyyppi:  Kansallispuisto 
Perustettu:  2011 
muokkaa - muokkaa wikitekstiä - muokkaa Wikidataa
Džavakhetin kansallispuisto (georg. ჯავახეთის ეროვნული პარკი) on luonnonsuojelualue Georgiassa Samtskhe-Džavakhetin alueella.
Džavakhetin tasangolla on monia järviä, mukaan lukien Georgian suurin järvi, Paravani. Ylänkö on Georgian kylmin paikka talvella, ja sen järvet jäätyvät joka talvi. Džavakhet on pääosin metsätön alue. Harvakseltaan on istutettu mäntymetsiköitä. Osa järvialueista on kasvanut umpeen suotyypeiksi.
Madatapa-, Khantšali- ja Kartsakhijärvet ovat vesilintujen suosimia alueita.
Dysfagia

Dysfagia eli nielemisvaikeus on nielemisen refleksinomaisessa liikesarjassa ilmenevä häiriö, joka ilmenee joko vaikeutena saada ruokaa niellyksi tai tunteena siitä, että ruoka takertuu nielemisen jälkeen ruokatorveen.
Dysfagiaa on eriasteista, ja se voi esiintyä missä nielemistoiminnon osassa tahansa. Se saattaa vaikuttaa esimerkiksi ruoan pureskeluun, ruokapalan kuljetukseen suussa ja/tai nielemisen aloitukseen. Usein nielun automaattiset suojamekanismit eivät toimi kunnolla, ja ruoka kulkeutuu ruokatorven sijasta henkitorveen.
Dysfagia tekee syömisestä usein hidasta, vaivalloista ja runsaasti keskittymistä vaativaa. Vaikeassa dysfagiassa nielemistoiminto puuttuu lähes täysin.
Syyt

Dysfagiaa esiintyy esimerkiksi refluksitaudin, akalasian, esofagiitin, äkillisten aivoverenkiertohäiriöiden, aivotraumojen, neurologisesti rappeuttavien sairauksien, sekä suun ja kurkun alueiden kasvainten yhteydessä. Myös lääkeaineet kuten antipsykootit ja natriumvalproaatti saattavat aiheuttaa dysfalgiaa.
Äkillisesti alkaneen dysfalgian syynä voi olla ruokatorven vierasesine, vamma tai tulehdus.
Oireet

-  vaikeus saada ruokaa niellyksi
- tunne, että ruoka takertuu nielemisen jälkeen ruokatorveen
- Tunne, että ruoka/juoma menee väärään kurkkuun.
- Yskiminen ruokailun tai juomisen yhteydessä tai välittömästi sen jälkeen.

- Vaikeus kontrolloida suussa olevaa ruokaa, esimerkiksi sen kertyminen poskitaskuihin. 

- Ruokailun huomattava hitaus/hidastuminen.

- Suun tyhjennys vaatii useita nielaisuja. 

- Painon ja/tai ravitsemustilan lasku.

- Toistuvat keuhkokuumeet.

- Väsyminen ruokaillessa. 

- Aspirointi.
Dodo Rancken

Dodo Artur Emil Rancken (20. syyskuuta 1872 Ikaalinen – 28. huhtikuuta 1935 Helsinki) oli suomalainen lääkäri, joka toimi Helsingin yliopiston fysiologian professorina vuosina 1932–1935. Hän oli yksi fysioterapian pohjoismaisista uranuurtajista.
Elämä

Ranckenin vanhemmat olivat ylimetsänhoitaja Carl Emil Rancken (1828–1892) ja Ida Rosa Katharina Wallenius (1846–1924). Kirjoitettuaan ylioppilaaksi Turun Svenska klassiska lyceumista vuonna 1892 hän suoritti Helsingin yliopistossa lääketieteen kandidaatin tutkinnon 1899, lisensiaatin tutkinnon 1904 ja väitteli tohtoriksi 1909.
Rancken toimi Helsingin yliopiston mekanoterapian dosenttina 1915–1922, fysiologian laitoksen apulaisena 1922–1932 ja professorina 1932–1935. Vuodet 1908–1922 hän oli myös Helsingin yleisen sairaalan mekanoterapeuttina sekä 1910–1922 Helsingin yliopiston voimistelulaitoksen fysiologian ja lääkintävoimistelun opettajana.
Ranckenin puoliso oli professori Saima Tawast, jonka kanssa hän avioitui 1930. Rancken kuoli kotonaan Helsingissä 62-vuotiaana huhtikuussa 1935.
Teokset

Beiträge zur Kenntnis der Körpertemperatur des Menschen.  (Väitöskirja)  Leipzig:  Veit & Comp, 1908.
Wide, Gustaf Anders ; Rancken, Dodo: Handbok i medicinsk och ortopedisk gymnastik samt massage.  Stockholm:  P. A. Norstedt & söners, 1912.
Lassila, Väinö ; Rancken, Dodo: Ihmisen anatomia ja fysiologia.  (Sairaanhoitajattarien oppikirja 1)  Porvoo:  WSOY, 1934.
Lassila, Väinö ; Rancken, Dodo: Människans anatomi och fysiologi.  (Lärobok för sjuksköterskor 1. Översättning från finskan av Carl Rosenius)  Tammerfors:  Söderström, 1940.
Kuivaava pyykinpesukone

Lämpöpumppua hyödyntävä suljetun kierron pyykinkuivauskone, joka käyttää lämpöpumppua kuivaamaan kostean ilman. Tämän tyyppiset kuivurit käyttävät tyypillisesti vähemmän kuin puolet siitä energiasta, mitä kondensoivat kuivurit tarvitsevat. Pyykinpesukone sijaitsee kuivauskoneen alla.
Kuivaava pyykinpesukone on pyykinpesukoneen ja kuivausrummun yhdistelmä.
Kuivaavat pyykinpesukoneet vievät vain puolet siitä tilasta, mitä erilliset laitteet veisivät. Kuivaavat pyykinpesukoneet eivät myöskään tarvitse hormiliitäntää, vaan tiivistävät kosteuden ja johtavat sen viemäriin.
Ding ding dong

| Ding ding dong Litku Klemetti |
| --- | --- | --- |

Studioalbumin tiedot
 Äänitetty : 2019
 Julkaistu: lokakuussa 2019
 Formaatti: MC, CD, LP
 Tyylilaji: rock, indierock, progressiivinen rock, iskelmä
 Kesto: 30.21
 Levy-yhtiö: Luova
Listasijoitukset
  13. (albumilista)    3. (fyysinen albumilista)
Litku Klemetin muut julkaisut
| Taika tapahtuu 2018 | Ding ding dong 2019 | Kukkia muovipussissa 2021 |
Ding ding dong on Litku Klemetin vuoden 2019 lokakuussa julkaistu albumi.
Levyn teemana on Hullu-Sanna, joka on Astropoliksen metsistä tullut hahmo, joka on kaikille muukalainen.
Kaksi Helsingin Sanomien kriitikkoa piti levyä vuoden parhaimpiin kuuluvana. Soundin toimittajat valitsivat sen vuoden parhaaksi suomalaiseksi albumiksi.
Kappaleet

Kaikki kappaleet säv. ja san. Litku Klemetti.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Varjoetydi | 1.15 |  |  |  |  |  |  |  |
| 2. | Kaikki peittyy kyyneliin | 3.39 |  |  |  |  |  |  |  |
| 3. | Pelkuri | 2.07 |  |  |  |  |  |  |  |
| 4. | Mielikuvitusleikki | 3.18 |  |  |  |  |  |  |  |
| 5. | Hullu rakkauden morsian | 2.36 |  |  |  |  |  |  |  |
| 6. | En jaksa enää twistata | 1.56 |  |  |  |  |  |  |  |
| 7. | Sinä tiedät sen | 2.51 |  |  |  |  |  |  |  |
| 8. | Hirveä kesäinen ilta | 2.58 |  |  |  |  |  |  |  |
| 9. | Mitä muutakaan tekisin | 2.37 |  |  |  |  |  |  |  |
| 10. | Elämänkeitaalla | 2.59 |  |  |  |  |  |  |  |
| 11. | Keijukaisvalssi | 3.42 |  |  |  |  |  |  |  |
|  |  | 30:21 |  |  |  |  |  |  |  |
Tekijät

Litku Klemetti - lauluääni, sähköurut, syntetisaattori, sähköpiano, piano, balalaikka
Aleksi - sähkökitara, taustalaulu
Sammy - rummut, taustalaulu
Pekka - sähkökitara, akustinen kitara
Juho - sähköbasso
Tekijät > Lisäksi

Ester Nuori Leppä - puheääni, taustalaulu
Laura - taustalaulu
Emilia - taustalaulu
Video kappaleeseen "Keijukaisvalssi"

Kappaleeseen "Keijukaisvalssi" on tehty musiikkivideo. Videolla Klemetti kokeilee erilaisia asuja ja tulee aina pukukopista, kunnes yhtyetovereiden reaktio on selkeän myönteinen. Videon alkuosassa tuijotetaan peiliin ja seistään ulkona hämärässä. Sitten Litku tuupertuu juostuaan tarpeeksi ja yhtyetoverit tarjoavat hänelle viiniä, joka ei kuitenkaan kelpaa. Videon loppuosassa, kappaleen aluksi instrumentaalisen rakenneosion saadessa lyriikat, juostaan kaupungilla muiden ihmisten kanssa epämääräisesti.
Arvostelut

Desibeli.net:
Soundi:
Kruzof

Kruzof
| --- | --- |
Sijainti:  57°10′14″N, 135°40′29″W Alaska Yhdysvallat
Saariryhmä:  Alexandersaaristo
Korkein kohta:  Mount Edgecumbe (en) (käännä suomeksi) 
Pinta-ala:  433,75 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Kruzof on asumaton saari Alaskan eteläosissa Yhdysvalloissa.
Ebbe Lundgaard

| Ebbe Lundgaard> Tanskan kulttuuriministeri |
| --- | --- |
 Poul Nyrup Rasmussenin III hallitus 30. joulukuuta 1996 – 23. maaliskuuta 1998  
Edeltäjä:  Jytte Hilden
Seuraaja:  Elsebeth Gerner Nielsen
Henkilötiedot
Syntynyt: 25. elokuuta 1944 Nykøbing Sjælland, Tanska
Kuollut: 24. maaliskuuta 2009 (64 vuotta)
Ammatti:  opettaja, poliitikko
Tiedot
Puolue:  Radikaali Venstre Ny Alliance (2007–2008)
Tutkinnot:  Kööpenhaminan yliopisto
Ebbe Lundgaard (25. elokuuta 1944 Nykøbing Sjælland – 24. maaliskuuta 2009) oli tanskalainen opettaja ja Radikaalin Venstren poliitikko. Hän toimi Tanskan kulttuuriministerinä vuosina 1996–1998. Vuonna 2007 hän erosi Radikaalista Venstrestä ja liittyi Ny Alliance -puolueeseen, josta hän kuitenkin palasi Radikaaliin Venstreen helmikuussa 2008.
Aiheesta muualla

Ebbe Lundgaard Tanskan kansankäräjien verkkosivuilla (tanskaksi)
Kokubunji (Tokio)

| Kokubunji (国分寺市) |
| --- | --- |
 Tonogayaton puutarhaa
 lippu:  Symboli
 Kokubunjin sijainti Tokion metropolissa
 Kokubunji
 Koordinaatit: 35°42′39.4″N, 139°27′43.8″E 
Valtio:  Japani
Alue:  Kantō
Prefektuuri:  Tokio
Pinta-ala:  
 – Kokonaispinta-ala:  11,46 km²
Väkiluku (2017):  121 593
 – Väestötiheys:  10 610 as./km²
Symbolit:  
 – Kukka:  Rhododendron indicum
 – Puu:  Idänselkova
Aikavyöhyke:  UTC+9
 
 www.city.kokubunji.tokyo.jp 
Infobox OKVirheellinen NIMI-arvo: 
Kokubunji (jap. 国分寺市, Kokubunji-shi) on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Fuchūn, Kodairan, Koganein, Kunitachin ja Tachikawan kaupunkeihin. Kokubunjissa on 121 593 asukasta (vuonna 2017) ja sen pinta-ala on 11,46 neliökilometriä.
Nykyisen muotoinen Kokubunjin kaupunki perustettiin vuonna 1964. Sen nimi tarkoittaa provinssitemppeliä, joita keisari Shōmu perusti Japaniin 700-luvulla. Kaupunkia palvelevat JR Higashi-Nihonin Chūō-päälinja ja Musashino-linja sekä Seibu-rautateiden Kokubunji-linja ja Tamako-linja.
Kuvia

Tokion metropolin Taman kirjasto
Musashinon provinssin provinssitemppelin sijaintipaikka
Aiheesta muualla

Kuvia tai muita tiedostoja aiheesta Kokubunji Wikimedia Commonsissa
Kaupungin internetsivut (japaniksi)
Denis Kokarev

| Denis Kokarev |
| --- | --- |

Henkilötiedot
Syntynyt: 17. kesäkuuta 1985 Tver, Neuvostoliitto
Kansalaisuus:   Venäjä
Jääkiekkoilija
Pelipaikka:  hyökkääjä
Maila:  vasen
Pituus:  178 cm
Paino:  76 kg
Seura
Seura:  Spartak Moskova
Sarja:  KHL
Pelinumero:  19
Pelaajaura
Pääsarjaura:  2006–
Aik. seurat:  THK Tver HK MVD Salavat Yulaev Ufa Metallurg Magnitogorsk Vityaz Podolsk
Denis Sergejevits Kokarev (ven. Денис Серге́евич Кокарев, s. 17. kesäkuuta 1985 Tver, Venäjän SFNT) on venäläinen jääkiekkoilija, joka edustaa KHL:ssä pelaavaa Spartak Moskovaa. Hänen pelipaikkansa on hyökkääjä. Kokarev laukoo vasemmalta.
Kokarev on pelannut Venäjän maajoukkueessa MM-kisoissa 2012 ja 2013.
Ebbie Goodfellow

Ebbie Goodfellow'n pelipaita.
Ebenezer R. Goodfellow (9. huhtikuuta 1907 Ottawa, Ontario – 10. syyskuuta 1985) oli kanadalainen jääkiekkoilija. Hän pelasi puolustajana Detroit Red Wingsin riveissä National Hockey League -liigassa.
Saavutuksia

Detroit Red Wingsin kapteeni 1934–35 sekä 1938–41
Stanley Cup 1936, 1937 ja 1940
Hart Trophy 1940 (arvokkain pelaaja)
Hockey Hall of Fameen 1963
| 0 | 1 | 2 |
| --- | --- | --- |
| Edeltäjä: Toe Blake | Hart Memorial Trophyn voittaja 1940 | Seuraaja: Bill Cowley |
Denis Kapustin

| Mitalit> Maa:  Venäjä.Miesten yleisurheilu. Olympialaiset  | Mitalit> Maa:  Venäjä.Miesten yleisurheilu. Olympialaiset  | Mitalit> Maa:  Venäjä.Miesten yleisurheilu. Olympialaiset  | Maa:  Venäjä> Miesten yleisurheilu. |
| --- | --- | --- | --- |
|  Pronssia | Sydney 2000 | kolmiloikka |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1994 | kolmiloikka |  |
|  Hopeaa | Budapest 1998 | kolmiloikka |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Pariisi 1994 | kolmiloikka |  |
Denis Viktorovitš Kapustin (ven. Денис Викторович Капустин, s. 5. lokakuuta 1970 Kazan) on venäläinen kolmiloikkaaja.
Kapustin voitti kultaa alle 20-vuotiaiden EM-kilpailuissa 1989 tuloksella 16,63 m. Stuttgartin MM-kilpailuissa 1993 hän oli kuudes tuloksella 17,19 m. Vuonna 1994 hän voitti hopeaa Pariisin sisäratojen EM-kilpailuissa tuloksella 17,35 m ja kultaa Helsingin EM-kilpailuissa tuloksella 17,62 m. Hän karsiutui Göteborgin MM-kilpailuissa 1995 ja sijoittui neljänneksi Ateenan MM-kilpailuissa 1997 tuloksella 17,59 m.
Vuonna 1998 Kapustin oli kymmenes Valencian sisäratojen EM-kilpailuissa tuloksella 16,50 m ja voitti hopeaa Budapestin EM-kilpailuissa tuloksella 17,45 m. Hän sijoittui yhdeksänneksi Sevillan MM-kilpailuissa 1999 tuloksella 16,89 m ja voitti pronssia Sydneyn olympialaisissa 2000 tuloksella 17,46 m.
Kapustinin ennätys on 17,65 m, jonka hän hyppäsi Oslossa 9. heinäkuuta 1998. Sisäradoilla hän on hypännyt 17,47 m Lipetskissä 27. helmikuuta 1994.
Kuinka äkäpussi kesytetään (vuoden 1967 elokuva)

| Kuinka äkäpussi kesytetään> La Bisbetica domata (it.) The Taming of the Shrew (engl.) |
| --- | --- |

Ohjaaja:  Franco Zeffirelli
Käsikirjoittaja:  Franco Zeffirelli
Perustuu:  William Shakespeare saman nimiseen näytelmään
Tuottaja:  Richard Burton Elizabeth Taylor Franco Zeffirelli
Säveltäjä:  Nino Rota
Kuvaaja:  Oswald Morris
Leikkaaja:  Peter Taylor
Tuotantosuunnittelija:  John DeCuir
Pukusuunnittelija:  Danilo Donati
Pääosat:   Elizabeth Taylor  Richard Burton  Natasha Pyne  Michael Hordern 
Valmistustiedot
Valmistusmaa:   Italia  Yhdysvallat 
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  1967
Kesto:  122 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kuinka äkäpussi kesytetään (La Bisbetica domata, The Taming of the Shrew) on Franco Zeffirellin ohjaama elokuva vuodelta 1967.
Rooli on Taylorin ensimmäinen Shakespeare-rooli, Burton sen sijaan oli näytellyt Shakespearen näytelmissä koko uransa. Muut näyttelijät jäävät pariskunnan varjoon.
Baptista Minola (Michael Hordern) on aikeissa naittaa kaksi tytärtään. Biancaa (Natasha Pyne) hän ei kuitenkaan halua päästää avioliittoon ennen kuin joku avioituu vanhemman tyttären Katharinan kanssa (Elizabeth Taylor). Katharina on äksyluoteinen nuori nainen, mutta nuori aatelismies Petruchio (Richard Burton) ottaa haasten vastaan, haluaa kesyttää hänet ja mennä hänen kanssaan naimisiin.
Vastaanotto

Helsingin Sanomien Mauri Taviola kirjoitti elokuvan tv-esityksen alla 1978, ettei Äkäpussissa onneksi näy Zeffirellin myöhemmälle uralle tyypillinen makeilu ja imelänkaunis sentimento. Elizabeth Taylorin hän sanoo näyttelevän jopa paremmin kuin edellisessä, Oscarin tuoneessa roolissaan elokuvassa Kuka pelkää Virginia Woolfia?.
Džidan piiri

Džidan piiri Burjatian kartalla.
Džidan piiri (ven. Джиди́нский райо́н, Džidinski raion, burjaatiksi Зэдын аймаг, Zedyn aimag) on kunnallinen itsehallintoalue Burjatian tasavallassa Venäjällä. Piirin pinta-ala on 8 600 neliökilometriä. Asukkaita on 30 900 henkeä (vuonna 2009).
Džidan piiri sijaitsee Burjatian lounaisosassa. Pohjoisessa se rajoittuu Kabanskin, koillisessa Selengan ja idässä Kjahtan piireihin, etelässä Mongoliaan ja lännessä Zakamenskin piiriin.
Maantieteellisesti piiri käsittää Džidan jokilaakson ja sitä reunustavan Borgoin suola-aron. Pinta-alasta 42 % on metsää.
Piiriin kuuluu Džidan kaupunkimainen taajama (kaupunkikunta) sekä 22 maalaiskuntaa: Altsak, Armak, Beloozersk, Borgoi, Botsi, Bulyk, Dyrestui, Gegetui, Inzagatui, Jenhor, Naryn, Nižni Burgaltai, Nižni Itšetui, Nižni Torei, Ojer, Petropavlovka, Tsagan-Usun, Tsagatui, Verhni Burgaltai, Verhni Itšetui, Verhni Torei ja Želtura. Hallinnollinen keskus on Petropavlovkan kylä, josta on 240 kilometriä tasavallan pääkaupunkiin Ulan-Udeen. Asutuskeskuksia on yhteensä 37.
Asukkaista 52,8 % on venäläisiä, 42,3 % burjaatteja, 1,7 % ukrainalaisia ja 1,6 % tataareja.
Pääelinkeino on maatalous, joka on erikoistunut maidon, lihan ja villan tuotantoon sekä viljakasvien viljelyyn. Lisäksi on elintarviketeollisuutta.
Petropavlovkassa on taidegalleria. Kulttuurilaitosten yhteydessä toimii venäläisiä ja burjaattilaisia perinneyhtyeitä.
Paikallislehtenä ilmestyy Džidinskaja pravda (”Džidan totuus”).
Aiheesta muualla

Wikimedia Commonsissa on kuvia tai muita tiedostoja aiheesta .
Džidan piiri Burjatian tasavallan sivustolla (venäjäksi)
Barguzin • 
Bauntin Evenkia • 
Bitšura • 
Džida • 
Hori • 
Ivolga • 
Jeravna • 
Kabansk • 
Kižinga • 
Kjahta • 
Kurumkan • 
Muhoršibir • 
Muja • 
Oka • 
Pohjois-Baikal • 
Selenga • 
Severobaikalsk • 
Tarbagatai • 
Tunka • 
Ulan-Ude • 
Zaigrajevo • 
Zakamensk
Kotiopetus (mormonismi)

Myöhempien aikojen pyhien Jeesuksen Kristuksen kirkossa jokaisella perheellä tai yksittäisellä jäsenellä on kaksi miesjäsentä kotiopettajina, joilla on pappeus. Yleensä toisella kotiopettajista on korkeampi Melkisedekin pappeus ja toisella alempi Aaronin pappeus. Toinen kotiopettajista on siis joko vanhin tai ylipappi, toinen taas pappi tai opettaja. Seurakunnan kotiopetustyö on piispan ja piispakunnan vastuulla. Myös seurakunnassa palvelevat lähetyssaarnaajat toimivat usein kotiopettajina.
Kotiopettajat vierailevat jokaisen jäsenen kodissa kuukausittain ja keskustelevat perheen tai henkilön kanssa jostain hengellisestä aiheesta ja pitävät rukouksen. He myös usein tiedustelevat perheen tarpeista ja pyrkivät auttamaan tai vievät viestin pappeusjohtajille, jotka voivat järjestää perheessä tarvittavaa apua tai tukea. Perheelle annettava apu voi olla hengellistä tai aineellista, heidän luonaan voidaan käydä esimerkiksi auttamassa kotitöissä. Kotiopetustuokio kestää yleensä noin puolesta tunnista tuntiin.
Kirkon Apuyhdistyksellä on vastaavanlainen ohjelma, jota kutsutaan kotikäyntityöksi. Jokaisella seurakunnan naisella eli Apuyhdistyksen jäsenellä on kaksi kotikäyntiopettajaa (tai kotikäyntisisarta), jotka vierailevat tai ovat yhteydessä häneen kuukausittain.
Huhtikuun 1. päivänä 2018 kirkon profeetta Russell M. Nelson ilmoitti kirkon yleiskonferenssissa, että kotiopetus ja kotikäyntiopetus nykyisessä muodossaan lopetetaan ja korvataan uudenlaisella palvelutyöllä.
Kreikan kehitys- ja investointiministeriö

| Kehitys- ja investointiministeriö Υπουργείο Ανάπτυξης και Επενδύσεων |
| --- | --- |
 Kreikan vaakuna Kreikan hallituksen sinettinä.
Perustettu:  2019
Valtio:  Kreikka
Ministeri:  Ádonis Georgiádis
Kreikan kehitys- ja investointiministeriö (kreik. Υπουργείο Ανάπτυξης και Επενδύσεων, Ypourgeío Anáptyxis kai Ependýseon) on Kreikan ministeriö, jonka alaan kuuluvat maan kehityshankkeet ja investoinnit.
Kehitys- ja investointiministeriö on perustettu vuonna 2019. Ministeriötä johtaa kehitys- ja investointiministeri Ádonis Georgiádis (vuonna 2019, Mitsotákisin hallitus).
Ministerit

Ministeriön johdossa ovat toimineet:
| Ministeri | Kausi alkoi | Kausi päättyi | Hallitus |
| --- | --- | --- | --- |
| Ádonis Georgiádis | 8. heinäkuuta 2019 |  | Mitsotákisin hallitus |
Aiheesta muualla

Υπουργείο Ανάπτυξης και Επενδύσεων. Kreikan kehitys- ja investointiministeriön verkkosivut. (kreikaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Υπουργείο Ανάπτυξης και Επενδύσεων
Kreikan ministeriöt
Digitaalisen hallinnon ministeriö
Infrastruktuuri- ja liikenneministeriö
Kansalaistensuojeluministeriö
Kehitys- ja investointiministeriö
Kulttuuri- ja urheiluministeriö
Maahanmuutto- ja turvapaikkaministeriö
Maaseudun kehitys- ja elintarvikeministeriö
Merenkulku- ja saaristoministeriö
Oikeusministeriö
Opetus- ja uskontoasiainministeriö
Puolustusministeriö
Sisäministeriö
Terveysministeriö
Turismiministeriö
Työ- ja sosiaaliministeriö
Ulkoministeriö
Valtiovarainministeriö
Ympäristö- ja energiaministeriö
Käännös suomeksi